Catopsilia pomona

Catopsilia pomona er en dagaktiv sommerfugl i gruppen hvitvinger.
Catopsilia pomona finnes sørøst i Asia og i Australia.


== Utseende ==
Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. 
Antennene er trådformet og består av sylindriske ganske like ledd. Antenneklubben er flat eller skålformet slik som hos alle dagsommerfuglene.  
På beina finnes også sanseorgan som gir informasjon om hva sommerfuglen sitter på. Hunner bruker disse sansene for å finne riktig næringsplante, hvor den kan legge sine egg.
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larven har generelt tykk hud og er ganske hardføre. Hodet, brystet og bakkroppen er sammenvokst uten noen oppdeling.
Larvens hode består av en hard hodekapsel med noen punktøyne. Under øynene er det noe små antenner larven bruker til å finne riktig føde. Like bak hodet er bryststykket, som består av tre sammenvokste ledd, Bryststykket har tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot.  Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.
Larvene ånder gjennom traké-åpninger i hudskjelettet (spirakler), langs kroppens sider.
Puppen er plassert stående eller oppreist, og er festet i anal-enden mot underlaget. Den holdes oppe ved et magebelte av spinntråder. Den har én spiss i hodeenden, ikke to som hos svalestjerter.


== Levevis ==
Om natten og i overskyet vær hviler sommerfuglen. Vingene holdes sammenlagt opp og ut fra kroppen, noe som gir sommerfuglen en viss kamuflasje og beskyttelse. De voksne lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Paringen skjer ved sammenkobling mellom de to kjønnene. Eggene legges direkte på næringsplanten.
Larven er radikalt forskjellige fra de voksne, både i levevis og i kroppsbygning. Den lever som plantespiser på noen planter i slekten Cassia.
Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Catopsilia pomona tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen.


== Systematisk inndeling ==
Det finnes noe omtrent tretti synonymer, trolig fordi arten er flyttet mellom ulike slekter og fordi noen forskjellige fargevarianter, tidligere har blitt publisert som gode arter.

sommerfugler (Lepidoptera)
gruppe / overfamilie dagsommerfugler (Papilionoidea)
familie hvitvinger (Pieridae)
delgruppe Coliadinae
slekt Catopsilia
Catopsilia pomona (Fabricius, 1775)
Synonymer: Papilio pomona Fabricius, 1775 Papilio crocale Cramer, 1775 Papilio jugurtha Cramer, 1777 Papilio nigropunctatus Goeze, 1779 Papilio catilla Cramer, 1779 Papilio hilaria Stoll, 1781 Papilio lalage Herbst, 1792 Papilio alcmeone Fabricius, 1793 Papilio titania Fabricius, 1798 Colias jugurthina Godart, 1819 Callidryas endeer Boisduval, 1832 Callidryas phlegeus Wallace, 1867 Callidryas flava Butler, 1869 Catopsilia heera Swinhoe, 1885 Catopsilia celebica Fruhstorfer, 1910 Catopsilia crocale Fruhstorfer, 1910 Catopsilia ostentata Fruhstorfer, 1910 Catopsilia micromalayana Fruhstorfer, 1910 Catopsilia rivalis Fruhstorfer, 1910 Catopsilia crocalina Fruhstorfer, 1910 Catopsilia perspicua Fruhstorfer, 1910 Catopsilia aserrata Fruhstorfer, 1910 Catopsilia bidotata Fruhstorfer, 1910 Catopsilia dionysiades Fruhstorfer, 1911 Catopsilia pura Lindner, 1924 Catopsilia formosana Sonan, 1930 Catopsilia inornata Dufrane, 1947


== Kilder ==
www.funet.fi – Lepidoptera database


== Eksterne lenker ==
(en) Catopsilia pomona i Encyclopedia of Life 
(en) Catopsilia pomona i Global Biodiversity Information Facility 
(en) Catopsilia pomona hos NCBI 
(en) Kategori:Catopsilia pomona – bilder, video eller lyd på Wikimedia Commons 
(en) Catopsilia pomona – galleri av bilder, video eller lyd på Wikimedia Commons 
Catopsilia pomona – detaljert informasjon på Wikispecies 
Catopsilia pomona – www.nic.funet.fi/ – Lepidoptera database